Tislit mi ara teddu ass-nni ur tettawi yides iqiḥ, Azekka-nni ṣbaḥ ad d-awin lqaleb n teɣrifin ad d-rnun tisnit n teḥbulin, tisnit-agi d aqecwal d amecṭuḥ, llan wid i s-yeqqaren tareḥalit, ma d lqaleb, xeddment s wakal am lqa n tsebbalt ad issa afus sya wayeḍ sya llan widak i wumi teggen lɣum wiyaḍ ala. Zik ulaḥed afṛijidiṛ, aksum akken ur ixetter ara xeddment-as lmelḥ ttaliqent mi yeqqur ass n tacuṛt ad xedment seksu d weksum ad arḍen tiwelliyin am ass n layed. Xeddment daɣen aḥeddur s tmellalin ad stextxent aḥeddur ad as-rnunt tamellalt ɣer daxel uyefki-nni ad ixleḍ deg-s ad ssarsen tabaqit n seksu tabaqit n uḥeddur ad rnunt tijeɣlin ad ččen akk yaggalen. Di lmulud yettaf-d lḥal aksum yemmečč dɣa sut zik qqarent-as « a lmulud kulci twalaḍ-t ad ak-d-negg tacewwaṭ » dɣa d tacewwaḍt i xeddment di lmulud. Aman zik nettagem-iten-id deg uyeddid mi ara yemzel uqelwac ayeddid-nni-ines ad as-xeddmen awren n ṭemẓin qqaren-as tagulla, uḍuḍ. awren-nni n temẓin ad t-sseḥlulint ad as-txeddment akk i weglim-is sin ad t-alqent umbad ad yencew ad yenṣel weḥdes sin ad ksent iẓuran n ukaruc ad t-zḍent s wezduz, azduz-agi d aberdebuz xeddment s wesɣar ad t-sewwent di tbaqit ad yismiḍ ad yirid uyeddid-nni ad as-tekkes akk arriḥa-nni n weḍuḍ ad as-yekkes wewren akked arric-nni, sin ad nettagem deg-s. Zik zzit nettaǧǧa-t di tqellalin, llan daɣen yecbula, acbaylu nesrusu-t ɣef udekkan. Ma d iɣi di tcekkukin, tacekkukt xeddment s wakal. Nxeddem abazin s leḥcic akk n lexla mam awqi ad as-ssendun cwiṭ, abazin-agi ad xedment awren n temẓin cɣul n leḥrira n wass-agi. Zik nxeddem aṛeḍli: D lḥebb lemluk mi ara yili ur yewwi ara ad t-id-ksen seg ṭejra ad t-dzent i warrac ad as-xedment cuṭ n sekkar yif ljus n wassa. Yella daɣen uɣiɣac ad t-id-ksent seg lexla ad t-ssirdent ad yeww cwiṭ deg aman sin ad t-ẓmiḍ ad asteggeḍ cuṭ n lmelḥ ad yemmečč s weɣṛum. Agersal daɣen sewwayen-t di zzit am uksum.